கேள்வி: வீர மாங்குடி பற்றி விளக்கவும்.
பதில்: வீரமாங்குடி (Veeramankudi) என்பது இந்தியா மாநிலம் தமிழ்நாடு தஞ்சாவூர் மாவட்டம், பாபநாசம் வட்டம், பாபநாசம் (தஞ்சாவூர் மாவட்டம்) ஊராட்சி ஒன்றியம் இருக்கும் ஒரு கிராமம் ஆகும்.
கேள்வி: வீர மாங்குடி - வஜ்ரகண்டேஸ்வரர் ஆலயம் - வடக்கு தெரு குறித்து விரிவாக சொல்லுங்கள்.
பதில்: தலவரலாறு *சாதாரண மனிதனால் மட்டுமே அழிவு உண்டாகும்படியான வரம் பெற்றிருந்த வஜ்ரன் என்ற அசுரன், தேவர்களைத் துன்புறுத்தினான். தேவர்கள் இவனுடன் சண்டையிட்டும் வெற்றி பெற முடியவில்லை. இவனிடமிருந்து தங்களைக் காக்கும்படி தேவர்கள், சிவனிடம் முறையிட்டனர். *இவர்களது வேண்டுதலை ஏற்ற சிவன், சிவனடியார் ஒருவரை அசுரனிடம் அனுப்பினார். இவர் அசுரனுடன் போர் வீரன் போல சண்டையிட்டு அழித்தார். இறக்கும் நேரத்தில் தன் தவறை உணர்ந்த அசுரன், சிவனிடம் மன்னிப்பு வேண்டினான். இவனுக்கு அருள்புரிந்த சிவன், இவனது வேண்டுதலுக்காக இங்கேயே எழுந்தருளினார். *அசுரனின் பெயரால் "வஜ்ரகண்டேஸ்வரர்' என்றும் பெயர் பெற்றார். வீரனாக வந்த அடியாரால் அசுரன் அழிந்ததால் தலத்திற்கு "வீரமாங்குடி' என்ற பெயர் ஏற்பட்டது. தலச் சிறப்பு *இங்குள்ள நவக்கிரக சன்னதியில் எண்கோண வடிவ பீடத்தின் மீது, அனைத்து கிரகங்களும் தங்களின் வாகனத்தில், மனைவியுடன் தம்பதியராக அமர்ந்துள்ளது சிறப்பு. *ஜாதகத்தில் கிரக தோஷம் உள்ளவர்கள், தோஷ நிவர்த்திக்காக இந்த சன்னதியில் வேண்டிக்கொள்கிறார்கள். விசேஷங்கள் *500 வருடங்களுக்கு முன் பழமையானது *தல விருச்சம் :வில்வம் *சிவராத்திரியில் விசேஷ பூஜை நடைபெறும் *ஐப்பசியில் அன்னாபிஷேகம் நடைபெறும் மேலும் தகவல்களுக்கு. *http://koyil.siththan.com/archives/category/ஆலயங்கள்/பரிகார-தலங்கள்/page/18 *http://www.justknow.in/city_temples_detail.php?TEMPLE_id=68&scsscc=Thanjavur *http://www.dinakaran.com/Aanmeegam_Detail.asp?Nid=1809&Cat=3
கேள்வி: வீர மாங்குடி - மண்ணின் மைந்தர்கள் குறித்து விரிவாக சொல்லுங்கள்.
பதில்: *ஒரு ஊர் வளமையுடனும், புகழுடனும் இருக்க மண்ணை சார்ந்த மனிதர்களும் ஒரு காரணம். *பொதுவாக படிப்பு, தொழில், வேலைவாய்ப்பு, பொருளாதாரம் தேடி மண்ணை விட்டு மனிதன் இடம்பெயருவது வாடிக்கை. *கிராமங்களின் முக்கிய தொழிலாய் கருதப்படுவதும், மக்களின் உயிர் மூச்சாய் இருக்கும் உணவை, உற்பத்தி செய்வதுமான விவசாயத் தொழில் இன்று போதுமான ஆட்கள் இன்றியும், நீர் பாசன வசதி குன்றியும், நலிவடைந்து வரும் நிலையில், மாற்று காரணித் தேடி மண்ணை விட்டு இடம்பெயர்வோர் இன்று அதிகம். *இத்தகைய எந்த மாற்றம் வந்தாலும் மண்ணை மக்களையும் பிரியா மண்ணின் மைந்தர்கள் இன்னும் கிராமங்களில் இருக்கின்றனர். *இவர்களின் பிறப்பு, வளர்ப்பு மட்டும் இன்றி இறப்பும் பிறந்த மண்ணிலே வேண்டும் என்ற கொள்கைகளோடு வாழ்வார்கள். *சொந்த பிள்ளை வீடேயானாலும் நகர்புறத்தில் இவர்களால் ஓரிரு நாட்களுக்கு மேல் தங்குவது கடினம். *விஞ்ஞான வளர்ச்சியாலும், அறிவியல் முன்னேற்றத்தினாலும் தொழில் துறையில், நகர்ப்புறங்களின் வளர்ச்சி விஸ்வரூபம் எடுத்தாலும். கிராமங்களின் நிலை தாழ்ந்து போகாமல் இருக்க முதுகெலும்பாய் இருக்கும் காரணிகள் இவர்கள். *இவர்கள்தான் நம் மண்ணின் மைந்தர்கள். அத்தகைய நம் வீரமாங்குடி மண்ணின் மைந்தர்களை வெளிச்சம் போட்டு காட்டும் கட்டுரைதான் வீரமாங்குடி மண்ணின் மைந்தர்கள்.